text: জাতীয় পার্টির বিশাল মহাসমাবেশ | bdsaradin.com জাতীয় পার্টির বিশাল মহাসমাবেশ | bdsaradin.com
  জাতীয় পার্টির বিশাল মহাসমাবেশ
  রাজনীতি | ২০১৭, জানুয়ারি ০১ ০৭:২৮ অপরাহ্ণ
  জাতীয় পতাকা, দলীয় পতাকা উত্তোলন ও কবুতর উড়িয়ে রোববার সকাল ১০টা ৫২ মিনিটে রাজধানীর সোহরাওয়ার্দী উদ্যানে জাতীয় পার্টির ৩১তম প্রতিষ্ঠাবার্ষিকী কর্মসূচির উদ্বোধন করা হয়।
  কর্মসূচির উদ্বোধন করেন পার্টির চেয়ারম্যান হুসেইন মুহম্মদ এরশাদ। সঙ্গে ছিলেন বিরোধীদলীয় নেতা রওশন এরশাদ, কো-চেয়ারম্যান জি এম কাদের, মহাসচিব এ বি এম রুহুল আমিন হাওলাদার, মহানগর দক্ষিণ সভাপতি সৈয়দ আবু হোসেন বাবলা ও মহানগর উত্তর সভাপতি এস এম ফয়সল চিশতী।
  মহানগর দক্ষিণ সভাপতি সৈয়দ আবু হোসেন বাবলার সভাপতিত্বে দলের প্রেসিডিয়াম সদস্য কারি হাবিবুল্লাহ বেলালী পবিত্র কোরআন তিলাওয়াত এবং গীতা পাঠের মধ্য দিয়ে আনুষ্ঠানিকভাবে শুরু হয় মহাসমাবেশ।
  দলীয় সংগীত পরিবেশন করা হয়। তারপর শুরু হয় নেতাদের বক্তব্য। সমাবেশ চলছে।
  হাতি, ঘোড়া, বাদ্যবাজনা নিয়ে নেতাকর্মীরা খণ্ড খণ্ড মিছিল সহকারে মহাসমাবেশে অংশ নিয়েছেন। সকাল ৮টা থেকে রাজধানীর সোহরাওয়ার্দী উদ্যানে নেতা-কর্মীর মিছিল আসতে থাকেন। সকাল ১০টার মধ্যে মঞ্চ ও সমাবেশস্থল ছাড়িয়ে সোহরাওয়ার্দী উদ্যান পূর্ণ হয়ে যায়। এখনো মিছিল আসছে সমাবেশে। দলের চেয়ারম্যান এরশাদ ও কো-চেয়ারম্যান রওশন এরশাদের দুপুর ১টার দিকে বক্তব্য দেওয়ার কথা রয়েছে।